open-index/open-wikipedia-markdown huggingface dataset:
Ulrik prins av Danmark

:*For Ulrik, sønn av Frederik II, se [[Ulrik av Danmark (1578–1624)]]*.

**Ulrik** (født 2. februar 1611, død 12. august 1633) var sønn av kong Christian IV og dronning Anna Kathrine.

Ulrik etterfulgte sin onkel Ulrik av Holsten i embetet som fyrstbiskop av det sekulariserte stiftet Schwerin som *Urik III*. I sin korte karriere innenfor militæret nådde prinsen å være i både nederlandsk, som svensk og dansk-norsk tjeneste. Han ble skutt i forbindelse med en forhandlingssituasjon av en kroatisk rytter.  

## Referanser


## Kilder
* Politiken, 2. sektion, 22. juli 2010

## Eksterne lenker
* Biografi i Dansk biografisk leksikon
Paul Robi

**Paul Robi** (opprinnelig **Paul Irvin Roby**; født 1931 i New Orleans, død 1. februar 1989 i Los Angeles) var en USA-amerikansk rhythm-and-blues-sanger (baryton). Han var medlem av The Platters fra 1955 til utpå 1960-tallet, og han blei i denne sammenheng innvotert i Rock and Roll Hall of Fame i 1990. Han danna seinere ei alternativ gruppe under Platters-navnet. Rettighetene til navnet var for øvrig tema for ei rekke rettssaker.

## Referanser


## Kilder
* Om The Platters på *Marv Goldberg's R&B Notebooks*; besøkt 10. februar 2016.
* Biografi på nettstedet Findagrave.com; besøkt 10. februar 2016.
* Rettsavgjørelse i en av sakene om Platters-navnet på nettstedet Findlaw.com; besøkt 10. februar 2016.

## Eksterne lenker
*
René Charbonneau

**René Charbonneau** (ca. 1643―1727) var en fransk katolsk sykepleiemisjonær i Siam på 1600-tallet. Han var legbror i Det parisiske ytremisjonsselskap. Han var den første medisinermisjonær i landet, og ankom Siam i 1677.

René Charbonneau virket først for den siamesiske kong Narai som arkitekt, og bygde et fort av tre ved landets grense mot Pegu.

I 1681 eller 1682 utnevnte kong Narai, som ønsket å motvirke nederlendernes og engelskmennenes fremstøt, broder René Charbonneau til guvernør for øya Phuket. Dette embedet hadde han til 1685. Phuket var allerede da tillagt stor betydning på grunn av sin produksjon av tinn. Charbonneau hadde fått ordre fra kong Narai om å tillate skip fra alle land å handle fritt på Phuket. I 1686 ble Charbonneau avløst som guvernør av Sieur de Billy, tidligere maître d'hôtel for den franske ambassadør til Siam, Chevalier de Chaumont.

Charbonneau var også sykepleier ved det franske hospitalet som var blitt grunnlagt i 1669 i Ayutthaya av de katolske biskopene Lambert og Pallu, med fader Lano som sjefslege. Hospitalet kunne behandle 200-300 pasienter på én gang.

## Referanser


## Litteratur
* Michael Smithies: *Three Military Accounts of the 1688 "Revolution" in Siam*, Itineria Asiatica, Orchid Press, Bangkok, 2002 ISBN 9745240052
Geikie Ridge

**Geikie Ridge** er en 457 meter høy, massiv fjellrygg i Antarktis. Den er 37 kilometer lang og 11 kilometer bred og utgjør skillet mellom Dugdalebreen og Murraybreen i Admiralitetsfjellene i Victoria Land.

Området ble først kartlagt av Southern Cross-ekspedisjonen 1898–1900 under ledelse av Carsten Borchgrevink, som navnga området mellom de to breene **Geikie Land** etter Archibald Geikie. Det generiske *Land* har blitt endret til *Ridge* (rygg), da det ikke var passende på et så lite område, men Borchgrevinks hensikt med å navngi hele massivet har blitt respektert.

## Referanser
Kelpie

**Kelpie** er en hunderase som består i kraft av to varianter:

* Australsk kelpie, avlet for både eksteriør- og bruksmessige formål (anerkjent av FCI/NKK)
* Working kelpie, avlet kun for bruksmessige formål (Norsk Sau og Geit)
Jorubaer

**Jorubaer** (joruba: *Ìran Yorùbá*) er den største folkegruppen i Nigeria og en av de største i hele Afrika. Det er antagelig ca. 25 millioner mennesker som tilhører denne folkegruppen.

Jorubaene utgjør omkring 30 prosent av Nigerias befolkning og er sammen med fulani/hausaene og iboene en av de tre store folkegruppene i landet. Majoriteten av jorubaene bor i det sørvestlige Nigeria, men det finnes også store grupper jorubaer i Benin, Ghana og Togo, samt diasporagrupper i Sierra Leone, Brasil, Cuba, Puerto Rico og Trinidad.

Kjente jorubaer er den tidligere nigerianske presidenten Olusegun Obasanjo, musikeren Fela Anikulapo Kuti og forfatteren Wole Soyinka.

## Referanser
Adele av Sachsen

**Adele av Sachsen** (*Adelheid* eller *Adela*; død 23. oktober 1181) var en dansk ikke-regjerende dronning. Hun ble gift med Svein Grathe ca. 1152. Hun var datter av markgreve Konrad av Meissen og Luitgard av Ravenstein.

I ekteskapet med Svein Grathe fødte Adele datteren Luitgard.

Etter at Adele ble enke i 1157 giftet hun seg med Adalbert av Ballenstädt.

## Litteratur
*Heiberg, Steffen: *Danske dronninger i tusind år*, København : Gyldendal, 3.utg. 2004, ISBN 87-02029-46-4, side 25

## Referanser


## Eksterne lenker
* Kort biografi hos Runeberg
Ferjesambandet Valevåg–Mosterhamn

**Valevåg–Mosterhamn** var et av to ferjesamband som bandt sammen Bømlo med fastlandet i Sveio. Sambandet ble operert av HSD og gikk mellom Valevåg i Sveio og Mosterhamn på Bømlo. Det ble transportert 89&nbsp;815 kjøretøyer og 198&nbsp;313 passasjerer i år 2000.

Den første ruta mellom Bømlo og fastlandet gikk fra Moster til Tjernagel. 22. juli 1959 ble ruta flyttet til en ny kai i Mosterhamn litt lenger ute. 1. juli 1975 ble ruta flyttet fra Tjernagel til Valevåg. Den siste ferja som var i drift i ruta var MF Tysnes som hadde en kapasitet på 40 PBE og 162 passasjer. 30. april 2001 åpnet Trekantsambandet og ruta ble nedlagt.

## Kilder
*
Herman van Veen

**Hermannus Jantinus «Herman» van Veen** (født 14. mars 1945 i Utrecht) er en nederlandsk sanger, musiker, skuespiller, komponist og forfatter. Han er blant annet kjent for tegnefilmserien Alfred Andreas Kvakk, som han skrev manus og laget musikken til, og som forkjemper for barns rettigheter.

## Referanser


## Eksterne lenker
* 
* 
*
Thelma Å Louise

***Thelma Å Louise*** er et norsk radiosendt filmmagasin som gikk på RadiOrakel fra 2008 til 2012. Programmet ble laget ut i fra et feministisk perspektiv. I tillegg til aktuelle filmer, inneholdt det også innslag fra det historiske filmarkivet.

Programmet ble startet opp i januar 2008, da Heidi Røneid, daværende redaktør i RadiOrakel, mente de var et behov for et filmprogram på sendeplanen.

Tittelen på programmet er en omskriving av tittelen på den amerikanske filmen ''Thelma og Louise'' (1991).

## Referanser
Morten Jemtegaard

**Morten Jemtegaard** (født 1975) er en norsk tidligere utforsyklist. Han er flere ganger Norgesmester i utfor og nordisk mester. 

Jemtegaard er instruktør i utforsykling for barn og unge.

## Resultater
* Norgescup vinner i utforsykling, 1993-junior, 1994, 1995, 1996, 1997, 1998
* Norgesmester utforsykling 1993- junior - Bodø, 1994 - Golø, 1995 - Holmenkollen, 1996 - Sandnes, 1997 - Trondhjem, 1998 - Biri
* Nordisk mester utforsykling 1993 - junior - Danmark Silkeborg, 1994 - Sverige Stokholm, 1995 - Finland, 1996 - Norge Kongsberg,
* 2 plass junior Europamesterskap Klosters i Sveits 1993 - 5.-plass junior verdensmesterskap Metabief - Frankrike 1993
* 7.-plass i verdensmesterskapet i utforsykling i 1995
* Vinner av Birkebeinerrittet 1996

## Referanser


## Eksterne lenker
* Mont Saint Anne World Cup Downhill Race 1994
Tommy Folkøy Evensen

**Tommy Folkøy Evensen** (født 6. mai 1980 i Oslo) er en norsk utforsyklist. Han er norgesmester i utforsykling 2002, og nordisk mester. Evensen er utdannet som politi.

## Resultater

**2008**
* 2.-plass Norgesmesterskap
* Nordisk mester Hafjell

**2001**
* 25.-plass World Cup 1, Maribor
* 27.-plass World Cup 2, Vars
* 26.-plass EM, Italia
* 43.-plass World Cup, Kaprun
* 57.-plass World Cup sammenlagt
* Vinner av norgescuprittene Grefsen og Drammen

**2000**
* Nordisk Mester utfor 2000
* Norgescupvinner utfor 2000 (vant alle rittene utenom NM) 

**1998**
* Nordisk mester utfor Åre 98

## Referanser


## Eksterne lenker
* Profil på terrengsykkel.no
Trond G. Hansen

**Trond G. Hansen** (født 20. desember 1981) er en profesjonell norsk frikjørings- og utforsyklist. Han er norgesmester i utfor 2000 og 2004.

## Meritter
*  Norsk mester i utfor (2000, 2004).

## Referanser
Gjertrud Bø

**Gjertrud Bø** (født 1962) er en norsk terrengsyklist, NM-grossist, og pedagog. Hun er flere ganger Norgesmester i både rundbane og utforsykling, og verdensmester i terrengsykkel (rundbane klasse veteran) i 2002, i 2007, og i 2011.

Bø var i perioder stedfortredende norsk landslagstrener i terrengsykling. 

Bø jobber som lærer på Ås videregående skole. 
 
## Referanser
Espen Johnsen (syklist)

**Espen Johnsen** (født 7. august 1980) er en norsk terrengsyklist og NM-grossist i utforsykling.

## Meritter

;2001
: Norsk mester i utfor

;2003
: Norsk mester i utfor

;2005
: Norsk mester i utfor

;2006
: Norsk mester i utfor

;2007
: Norsk mester i utfor

;2008
: Norsk mester i utfor

;2010
: Norsk mester i utfor)

## Referanser
Olav Ringdal (1961)

**Olav Ringdal** (født 1961) er en norsk kunstner. Olav Ringdal arbeider med maleri, tegning og skulptur, ofte installasjonspreget. Ringdal har sin utdannelse fra Kunstakademiet i Trondheim, Rijksakademie von Beeldende Kunsten i Amsterdam samt studieopphold i Berlin.

Ringdal har hatt flere separatutstillinger, blant annet på Henie Onstad Kunstsenter på Høvikodden, Galleri F15 i Moss, Drammen museum for kunst og Trøndelag senter for samtidskunst.

Han har medvirket en rekke ganger på Høstutstillingen og på gruppe- og kollektivutstillinger blant annet på Høvikodden, en rekke mønstringer i St. Petersburg, Düsseldorf, Galleri F15 i Moss, diverse kunstforeninger samt på vandreutstillingen «Blodig alvor – norsk kunst på 80-tallet».

Ringdals verk er kjøpt inn av Norsk kulturråd, Henie-Onstad Kunstsenter, Trondheim kommunes kunstsamling, Kuben kunstmuseum, Ålesund, Trondhjems Kunstmuseum samt Manege i St. Petersburg.

Han har mottatt flere stipendier og Statens garantiinntekt siden 2007.

## Priser
* 2003: Lexmarks Henrik Ibsen-pris for beste maleri
* 2001: Aksel Waldemars minnepris
* 1997: Ferdinand Finnes Gledespris

## Referanser


## Kilder
* Fakta Olav Ringdal – Staverns-Posten (Østlands-Posten lørdag 12. juni 2010). Side 54
Pappa tar gull

***Pappa tar gull*** er en norsk film  fra 1964,  basert på Arne Skouens bok med samme navn (Aschehoug, 1962) og teaterforestillingene ved Oslo Nye Teater og Den Nationale Scene av 1963.  Regi og dreiebok til komedien var ved Arne Skouen som uttalte at «Den som tror at film – og særlig norsk film – har utspilt sin rolle tar blodig feil. Kravene er bare blitt større, så står det til oss å innfri dem. Og jeg tror at kravene til et virkelig lystspill ikke er de minste. Man skal jo ikke bare få folk til å le én gang, men gjennom en hel film.»

## Handling
Urmaker *Laffen* fra Eiksmarka er Henki Kolstad,  gift med Sølvi Wang som er *Pim*. Etter et hekseskudd tar han idrettsmerket i gull på ekte,  og synes rollen var lettere på teatret. Fordi naboene ler blir barna Synne Skouen, Kjetil Bang-Hansen (den filosoferende sønn på gymnaset) og Torgeir Wathal flaue. *Paprika* er diplomaten Jon Lennart Mjøen, legen er Carsten Winger, assistert av *Kubeinet* Carsten Byhring som er fysioterapeut. Ligaen utgjøres ellers av Willie Hoel, Dan Fosse, Arvid Nilssen, Ernst Diesen og Finn Bernhoft.

## Mottakelse
Etter premieren på Klingenberg og Soria Moria ble det tre stjerner av seks mulige, fra VG som kommenterer blant annet at filmen er «litt plump ... Skouen ikke har maktet å overføre bokens blide tone til det hvite lerret.»

## Referanser


## Eksterne lenker
*
Liste over undergrunnsbaner

Dette er en liste over undergrunnsbaner over hele verden. Listen er sorterbar.

## Liste
A B C D E F G H I J K L M N O P Q R S T U V W X Y Z
Krigen mellom Nederland og Scillyøyene

**Krigen mellom Nederland og Scillyøyene** var en krig som pågikk mellom Nederland og Scillyøyene fra 30. mars 1651 til 17. april 1986.

Krigen varte i 335 år, noe som gjør det til den lengste krigen i historien, i tillegg til at det er krigen med færrest drepte, siden ingen skudd ble avfyrt, og dermed heller ingen drepte. Selv om det er tvil om gyldigheten av krigserklæringen, ble det offisielt inngått fred i 1986.

### Bakgrunn
Opprinnelsen til denne konflikten kan bli funnet i Den engelske borgerkrigen. Vest i Storbritannia var Cornwall den siste royalistiske høyborg. I 1648 presset Oliver Cromwell på til fastlandet Cornwall var i hendene på parlamentarikerne. Den royalistiske marinen ble tvunget til å trekke seg tilbake, til Isles of Scilly – som lå utenfor kysten av Cornwall, og var under eierskap av royalisten John Granville. Marinen til De forente Nederlandene var på den tiden alliert med parlamentarikerne. Nederland hadde tidligere fått hjelp av engelskmennene under Åttiårskrigen (mellom 1568 og 1648) som begynte med Elizabeth I av England. Fredsavtalen i Münster (fra 30. januar 1648) hadde bekreftet nederlandsk uavhengighet fra Spania. Nederland forsøkte å opprettholde deres allianse med England, og hadde valgt å alliere seg med de britiske parlamentarikerne som den tiden var sannsynlig å vinne den engelske borgerkrigen.

Den nederlandske handelsflåten led store tap på grunn av den royalistiske flåten, med base i Scilly. I juni 1651, like etter krigserklæringen, tvang de parlamentariske styrkene under admiral Robert Blake hele den royalistiske flåten til å overgi seg. Men på grunn av uklarhetene om en nasjons krigserklæring mot en liten del av en annen, erklærte ikke nederlenderne offisielt fred.

I mange år på Isles of Scilly var den lokale legenden at krigstilstanden fremdeles var gjeldende. I 1986 bestemte Roy Duncan, historiker og styreleder for Isles of Scilly Council, seg for å undersøke saken grundigere og skrev et brev til den nederlandske ambassaden i London. Ambassadens ansatte oppdaget at ingen fredsavtale noen gang hadde blitt signert, og Duncan inviterte den nederlandske ambassadøren Rein Huydecoper til å besøke øyene – og offisielt avslutte hele «konflikten» en gang for alle. Fred ble dermed offisielt erklært 17. april 1986, nøyaktig 335 år etter den antatte krigserklæringen.

## Referanser
Brussels metro

**Brussels metro** (flamsk: *Brusselse metro*, fransk: *Métro de Bruxelles*) er en undergrunnsbane i den belgiske hovedstaden Brussel. Per 2011 består systemet av fire linjer med 69 stasjoner i tillegg til premetro-trikkelinjene 3 og 4. Premetrostasjonene har samme utforming som metrostasjonene og kan konverteres til full metrostandard. Systemets totale lengde er 39,9 km, og totalt 66 tog benyttes i trafikken. Metroen drives av STIB/MIVB (fransk: *Société des Transports Intercommunaux de Bruxelles*, flamsk: *Maatschappij voor het Intercommunaal Vervoer te Brussel*). I 2012 reiste 132,4 millioner passasjerer med metroen.

Den første underjordiske sporvognslinjen mellom De Brouckère metrostasjon og Schuman metrostasjon åpnet 17. desember 1969 som premetro og ble konvertert til metrostandard i 1976.

## Nettverk

## Referanser


## Eksterne lenker
* 
* STIB/MIVB hjemmeside
Stephan Plätzer

**Stephan Plätzer** (født 12. september 1966 i Oldenburg i Tyskland) er en tysk lærer på Os ungdomskule. Han var en tysk friidrettstrener og tidligere mellomdistanseløper. Han er trener til, og gift med den norske kappgjengeren Kjersti Tysse Plätzer og er bosatt på Søfteland i Os kommune. Han har blant annet trent Kjersti Tysse Plätzer frem til to olympiske sølvmedaljer, i  Sydney, 2000 og Beijing, 2008 

Plätzer er utdannet sportsjournalist og *diplomsportlærer* ved Idrettshøgskulen i Köln i Tyskland. 

Plätzer er medlem av IL Norna-Salhus og er trener også for sin kones bror, Erik Tysse. Han har vært ansatt i Norges Friidrettsforbund som landslagstrener innen kappgang og mellom- og langdistanseløp. I tillegg har han arbeidet i Olympiatoppens utholdenhetsavdeling.

## Referanser
Vassholmen

**Vassholmen** kan referere til øyer eller holmer i flere norske kommuner :

* I Indre Oslofjord :
** Vassholmene (Indre og Ytre Vassholmen) i Bærum,
** Ytre Vassholmen naturreservat, se Verneområder i Akershus.

* I Ytre Oslofjord :
** Vassholmen i Nøtterøy,
** Vassholmen i Sandefjord, og
** Vassholmen i Larvik – se  Liste over øyer i Vestfold. 

* I Hordaland :
** Vassholmen i Øygarden kommune, se Liste over øyer i Hordaland.

* I Trøndelag :
** Vassholmen i Frøya
** Vassholmen naturreservat i Frøya.

* I Finnmark :
** En holme i Lebesby kommune, ifølge liste over Samiske geografiske navn i Lebesby.
Karl Gervin

**Karl Gervin** (født 1941) er en norsk idehistoriker og prest. Han har vært sogneprest og seniorprest ved Oslo domkirke. Gervin har magistergrad i idéhistorie oq teologisk embetseksamen. Han har skrevet bøker og artikler om by- og kirkehistorie.

## Utgivelser
* *Oslo Domkirke - Mennesker og miljøer i 900 år*. Aschehoug 1997
* *Det store bruddet – Reformasjonen i Norge*, 1999 ISBN 8276940471
* *Klostrene ved verdens ende*, 2007. ISBN 9788253030104
* *Har kirken mistet sin hukommelse?*, 2010. ISBN 9788253033150
* *Reisefører til Norge det Herrens år 1315*. Pax forlag 2011. ISBN 9788253034331
* *Dverger på kjempers skuldre. Fra kristendommens idéhistorie*, Pax forlag 2013. ISBN 9788253036700
* *Lectio divina. Langsom interaktiv bibellesning*. Med Joel Regnard. St. Olav Forlag 2016
* *Liturgi er kunsten å fly høyt*. 2017
* *Tidebønn. Bærekraftig bønneliv.* Med Sheryl Frances Chen og Anne Elizabeth Sweet. St Olav Forlag 2018
* *En dag i Herrens forgårder. Med munkene på Hovedøya 1. august 1197*. St Olav Forlag 2019
* *Bruksanvisning for Bibelen*. St. Olav Forlag 2022 
* *Sankt Peter tar T-banen. Tro, fornuft og vitenskap i Norge nå.* Kolofon Forlag 2022. ISBN 9788230024676
* *Vandring i Middelalder-Oslo*. Pax forlag 2024. ISBN 9788253044521
## Referanser
Øystein Mæland

**Øystein Mæland** (født 1960) er en norsk psykiater og politiker (Ap). Han ble i statsråd 27. mai 2011 utnevnt til politidirektør og sjef for Politidirektoratet. Han trakk seg med umiddelbar virkning 16. august 2012 i kjølvannet av rapporten fra 22. juli-kommisjonen. 
Fra april 2014 er Mæland direktør ved Akershus universitetssykehus.

## Karriere
Mæland har medisinsk embetseksamen fra 1986. I 2000 ble han godkjent som spesialist i psykiatri. Han har blant annet vært seksjonsoverlege ved Klinikk for psykiatri ved Aker sykehus, siviltjeneste som fengselslege ved Ullersmo landsfengsel og divisjonsdirektør for Psykiatrisk divisjon ved Ullevål universitetssykehus. Fra 2009 til 2011 var Mæland klinikksjef ved Klinikk for psykisk helse og avhengighet ved Oslo universitetssykehus. Han ble utnevnt til politidirektør i 2011, som den første ikke-jurist til å ha en høy stilling i politiet (der alle stillinger over politiinspektørnivå tradisjonelt har vært forbeholdt jurister). Han trakk seg fra stillingen som politidirektør 16. august 2012.
Ansatt som ny assisterende direktør i Helsedirektoratet fra august 2013.
Fra 28. april 2014 er Mæland ny direktør ved Akershus universitetssykehus.

## Politisk virke
Mæland var statssekretær for justisministrene Grete Faremo, Anne Holt og Gerd-Liv Valla i perioden 1994–1997. Fra 2000 til 2001 var han igjen statssekretær under Hanne Harlem. Han har også vært politisk rådgiver for utenriksminister Thorvald Stoltenberg og for olje- og energiminister Arne Øien. I 2007 støttet han offentlig Ingunn Yssen i Valla-saken og bekreftet at han gikk av som statssekretær på grunn av Vallas lederstil.

Mæland var leder for AUF i Oslo 1979–1982, og sentralstyremedlem i AUF fra 1983 til 1989. Fra 2005 til 2007 var han leder for Oslo Arbeidersamfunn. Han har også sittet i Gjenopptakelseskommisjonen.

### Medlemsjuks i AUF
Han satt i Oslo bystyre fra 1983 til 1986. I forbindelse med den såkalte AUF-saken innrømmet Mæland i retten i mars 1998 at han i sin tid som leder i Oslo AUF hadde søkt Oslo kommune om støtte til kurs som ikke ble avholdt i den hensikt å få mer kommunal støtte.

## Personlig
Øystein Mæland er gift med psykoterapeut Rolf Nicolay Aspestrand (født 1964). Det førte til debatt da det ble kjent at han fikk et barn ved surrogati i USA. Han er en mangeårig venn av Jens Stoltenberg, som han også var forlover til. Mæland avtjente siviltjeneste som fengselslege på Ullersmo landsfengsel.

## Referanser


## Kilder
* 
* 

## Eksterne lenker
* 
*
NM i terrengsykling 2010

**[[Norgesmesterskapet i terrengsykling]] 2010** ble avholdt 19-20. juni 2010 i Trondheim, og 22. september i Oppdal.

## Maraton
Norgesmesterskapet i maraton ble arrangert 19. juni 2010 i Trondheim. Løypen tilsvarte det av rittet Markatråkket, utvidet med mer terreng. Løypen var på 75&nbsp;km. Start og mål var ved NTNU Dragvoll. Arrangør var Trondhjems Velocipedklub.

### Menn senior

### Kvinner senior

## Rundbane
Norgesmesterskapet i rundbane ble arrangert 20. juni 2010 i Trondheim. Løypen gikk ved Kristiansten Festning. Arrangør var Trondhjems Velocipedklub.

### Menn senior

### Kvinner senior

## Utfor
Norgesmesterskapet i utfor ble arrangert 20. august 2010 i Oppdal. Arrangør var Oppdal sykkelklubb.

### Menn senior

### Kvinner senior

## Referanser


## Kilder
* Egil Svendsby (red.) *Sportsboken 2010*, s. 278–79. Schibsted. ISBN 978-82-516-3580-6.
Programstyring

**Programstyring** er styring av to eller flere prosjekter som er avhengig av hverandre, og har en felles målsetning. Et program i denne sammenheng består av to eller flere prosjekter og er karakterisert ved at:
* Fokus er på retning og strategiske leveranser
* Visjon og blåkopi («blueprint») skjer innenfor programmets rammer
* Tidsrammer bare er løst definert, men programmet er likevel fokusert mot en slutt
* Risiko knyttes til samlet prosjektrisiko og overganger til strategiske og operasjonelle risikoer
* Fokus er på å håndtere konflikter mellom prosjekter og gevinster
* Planlegging skjer i forhold til ønskede resultater gjennom styring av avhengigheter mellom prosjekter
* Et betydelig fokus på synliggjøring og realisering av gevinster i leveransene
* Styring skjer gjennom programstrategier og bruk av virksomhet- og porteføljestandarder
* Kvaliteten på resultatene måles i henhold til kontroll og forbedring
* Bruk av prosjektbegrunnelse fokuserer på gevinstrealisering balansert mot prosjekt- og programkostnader

## Referanser


## Se også
* Prosjektstyring
* Porteføljestyring
* Prosjektveiviseren

## Litteratur
* 

## Eksterne lenker
* Office of Government Commerce
Prosjektstyring

**Prosjektstyring** fokuserer på hvordan enkeltprosjekter skal kjøres for å oppnå ønskede gevinster, ut fra ressursene man har tilgjengelig. Prosjekter går gjerne over ulike faser, fra en idéfase til en realiseringsfase. Et prosjekt i denne sammenheng er karakterisert ved at:

* Fokus er på styring, koordinering, og leveranser innenfor tids-, kvalitets-, og kostnadsrammer.
* Kvaliteten på leveransen måles i henhold til formålet og klare krav
* Bruk av business case fokuserer på korrekt budsjettering i forhold til leveransen
* Risiko knyttes til kostnader, kvalitet og tidsfrister for leveransen
* Planlegging er produkt- og aktivitetsorientert
* Gevinster realiseres i henhold til leveransens formål
Sammen med prosjektorganisering er prosjektstyring en sentral aktivitet i prosjektledelse.

## Se også
* Prosjektledelse
* Porteføljestyring
* Programstyring
* Prosjektveiviseren
* Styringsgruppe
* Governance
* Gevinstrealisering

## Litteratur
*
Yoruba, et vestafrikansk folks myter og dikt

***Yoruba, et vestafrikansk folks myter og dikt*** er en bok i Bokklubbens serie Verdens Hellige Skrifter, utgitt i 2007. Boken er redigert av Helge Rønning og inneholder mytologiske fortellinger og andre religiøse tekster fra jorubareligionen som har sitt utspring blant jorubafolket i det sørvestre Nigeria og noen av nabolandene.

## Innhold
* *Fortellinger om guder*, en sjanger som kalles «iton» på jorubaspråket, er fortellinger om gudene og deres opphav, og om verdens og menneskenes opprinnelse. Skaperguden Olodumare er sentral.
* *Myter fra Ife* er redegjørelser for grunnleggende trekk i religionen, i en sjanger som er taler framført av en Ifa-prest til en utenforståelse, en hvit mann
* *Spådomstekster* er diktformede tekster som synliggjør sammenhenger mellom det enkelte menneske, dette menneskets personlige guddom *Ori*, menneskets skjebne, og de store gudenes avgjørelser
* *Ijala-dikt*, som er en del av kulten for jeger- og jernguden Ogun
* *Fire panegyriske dikt*, som er hyllester til gudene
## Referanser
Rasmus Seebach

**Rasmus Seebach** (født 28. mars 1980) er en dansk sanger/låtskriver og produsent.

## Karriere
Siden 1990-tallet har Seebach sammen med sin bror Nicolai Seebach skrevet og produsert låter til både danske og utenlandske artister, men først i april 2009 solodebuterte han med singelen «Engel». Året etter slapp han singelen «Natteravn» som ble en hit i både Danmark og Sverige. Låten var egentlig en bonuslåt på Seebachs album med samme navn, men ble raskt mer populær enn noen av de andre låtene i Sverige.

## Privatliv
Rasmus Seebach er sønnen til sangeren Tommy Seebach, som deltok i Eurovision Song Contest tre ganger.

## Diskografi
### Album
* 2009 – *Rasmus Seebach*
* 2011 - *Mer End' Kærlighed*
* 2013 - *Ingen Kan Love Dig I Morgen*
* 2015 - *Verden Ka' Vente*
* 2017 - *Før Vi Mødte Dig*

### Singler
* 2009 – *Engel*
* 2009 – *Glad igen*
* 2010 – *Natteravn*
* 2011 – *I mine øjne*

## Referanser


## Eksterne lenker
* 
* 
* 
*
Rockman

**Rockman** er et ikke-kommersielt nøytralt norsk musikknettsted og samlingsplass for musikkelskere med hovedfokus innenfor rock.

Nettstedet ble etablert i 2006 i samarbeid med *[[VG]]*. Samarbeidet med VG varte fram til 2011. 2014 - 2019 samarbeidet Rockman med Nettavisen.  

Nettstedet har musikkreportasjer og intervjuer med artister, og blir blant annet brukt av Universal Music Group i Norge. Det samarbeider også med flere festivaler i Norge, som Hovefestivalen,  Notodden Blues Festival, og Norway Rock Festival. Rockman har blant annet arrangert flere typer musikkonkurranser, noen i samarbeid med festivaler og andre på egen hånd, som «Norges kuleste festivalplakat».

Sivert Høyem, vokalist og frontfigur i det tidligere spellemannsvinnende rockebandet Madrugada, har uttalt at: «Rockman er nettopp et slik nettsted som norsk rock trenger aller mest for tiden». 

## Utvalg av bilder tatt av «Rockman»

Fil:Noora Noor at Notodden Blues Festival 2009.jpg|Noora Noor i 2009 
Fil:Metallica at Oslo Spektrum 2009.jpg|Metallica i 2009 
Fil:Ronnie Le Tekrø.jpg|Ronni Le Tekrø i 2008 
Fil:Marilyn Manson.jpg|Marilyn Manson i 2009 
Fil:Slash 2010.jpg|Slash i 2010 
Fil:Beth Hart.jpg|Beth Hart i 2009 
Fil:Purified In Blood.jpg|Purified in Blood i 2010 
Fil:Deep Purple.jpg|Deep Purple i 2009 


## Referanser


## Eksterne lenker
* 
* Rockman på Facebook
Kjellstad

**Kjellstad** er et område i Lier kommune i Buskerud, om lag fire kilometer nordøst for Drammen. Området grenser mot Stoppen i sør, Huseby i øst, Vivelstad i vest og Sandaker i nordvest. Kjellstad har noe boligbegyggelse, jordbruksareal og næringsvirksomhet. Europavei 18, samt Drammenbanens gamle trasé går over området.

## Opprinnelse
Området har navnet sitt fra Kjellstad gård som ble ryddet i vikingtida og delt i 1694 i vestre og østre Kjellstad. Navnet er en sammensetning av mannsnavnet *Ketill* og *staðir*, flertall av bosted. Området ligger på leirgrunn og er relativt flatt.

## Bebyggelse
Bebyggelsen strekker seg på begge sider av den ca. en kilometer lange Kjellstadvegen som går fra E18 i øst til den møter Nøstevegen i vest. Romikabygget, en nedlagt skofabrikk, huser diverse næringsvirksomhet.

## Vei og jernbane
Kjellstad stoppested er en nedlagt stasjon på gamle Drammenbanen. Den ble åpnet i 1916 og stengt i 1973 da Lieråstunnelen åpnet og jernbanen ble lagt i ny trasé. Deler av den nedlagte jernbanelinja er i dag gang- og sykkelvei. Den gamle jernbanelinja strekker seg i en nærmest snorrett linje fra Brakerøya forbi Nøste, Lierstranda og Kjellstad til Lierbyen.

Norges første veibom, Kjellstadbommen, lå på Kjellstad fra 1975 til nyttårsaften 2001. 
Den finansierte motorveibrua gjennom Drammen, samt andre veiprosjekter i distriktet. Totalt 202.659.712 biler passerte veibommen i de 26 årene den var i drift.

Kjellstad er knutepunkt mellom europavei 18, europavei 134 og fylkesvei 285.

## Referanser
Magnus Reneflot

**Jan Magnus Reneflot** (født 1956) er en norsk naturfotograf, bosatt i Ski utenfor Oslo.

Yrkesmessig har han bakgrunn fra Kodak Norge, der han arbeidet i 28 år, blant annet som mellomleder for Kodaks filmlaboratorium og med kundeservice. I senere år har han drevet enkeltmannsforetaket Fotorefleksjoner Magnus Reneflot, der han arrangerer workshops, kurs og holder bildeforedrag og videopresentasjoner.

Reneflot er kjent for sine særegne, halvabstrakte bilder, med motiver hentet fra mønstre i naturen – ofte fotografert i omgivelsene nær bostedet. Han arbeider både med stillbilder og video, og har samarbeidet med kjente musikere som Knut Reiersrud og Terje Isungset. I 2017 ga han ut sin første bok, *Fotorefleksjoner*, med bilder fra kortreiste naturopplevelser. I 2024 kom bok to; *Skråblikk*.

Hans bilder er publisert i en rekke bøker. Han har hatt separatutstillinger og deltatt på kollektivutstillinger. Han har en rekke premierte bilder fra fotokonkurranser, som 2. premie og sølv i Nikons internasjonale fotokonkurranse i 2003, og Årets nordiske turbilde i NNPC (Nordic Nature Photo Contest) 2012.

Reneflot er med i foreningen Norske Naturfotografer, hvor han også har vært leder (2010). I 2017 ble han tildelt æresmedlemskap for sitt arbeid for foreningen. Han er også aktiv i Oslo Naturfoto og i BioFoto, der han er æresmedlem. Han var tidligere tilknyttet bildebyrået Samfoto.

Reneflot er daglig leder og gründer av Norsk Naturfotofestival, som er nordens største festival av sitt slag. Medgründer var Kjell Sigurd Strandenæs. Foreningene Biofoto, Norske Naturfotografer/NN og Norsk Selskap for Fotografi er likestilte eiere av festivalen, som har blitt arrangert årlig siden 2014.

## Utstillinger
* 2006: Kolbotn kulturhus
* 2007: Rørosmuseet

## Referanser





## Eksterne lenker
*  Reneflots hjemmeside
Dugdalebreen

**Dugdalebreen** er en isbre som strekker seg ca. 45 km i nordøstlig retning fra Admiralitetsfjellene til Robertsonbukta på nordkysten av Victoria Land i Antarktis. Den strømmer langs vestsiden av Geikie Ridge før den flyter sammen med Murraybreen rett vest for Duke of York Island.

Breen ble kartlagt i 1899 av Southern Cross-ekspedisjonen under ledelse av Carsten Borchgrevink, som navnga den etter sin venn Frank Dugdale fra Snitterfield i Stratford-on-Avon.

## Referanser
Caspar Joseph Brambach

**Caspar Joseph Brambach** (1833–1902) var en berømt tysk dirigent og komponist. Brambach var elev av Ferdinand Hiller ved konservatoriet i Köln.

## Referanser


## Eksterne lenker
*
Alt-Tegel stasjon

**Alt-Tegel** er en undergrunnsstasjon på linje U6 fra Alt-Mariendorf gjennom byens sentrum til bydelen Reinickendorf. Den ligger ca. 400 meter fra S-Bahn-stasjonen Tegel. Stasjonen ble åpnet av daværende borgermester i Vest-Berlin Willy Brandt 31. mai 1958.
Jorubareligion

**Jorubareligion** er et sett av myter, magiske ritualer, trosforestillinger og religiøse ytringer som har utspring i jorubafolket i det sørvestre Nigeria og noen av nabolandene. 

Jorubareligionen har blitt eksporert til Amerika som følge av slavehandelen, og elementer av den finnes i religiøse tradisjoner i Brasil og Karibia, slik som Candomblé og Santería. 

## Gudenes og verdens opprinnelse

Olodumare er den høyeste guden. Han iverksetter jordens og menneskenes tilblivelse, og hersker over alt. Han omtales sjelden med spesifikke egenskaper, og er kanskje mer av et prinsipp, enn en handlende guddom. 

Selv skapelsen får han utført med bistand av *Obatale* og *Orunmila*, som regnes som henholdsvis formgivningens og visdommens guder. Det finnes mange ulike, motstridende opphavssagn om verdens tilblivelse.

## Flere guder
* *Ogun* er jaktens og krigens gud, men også gud for jernet, og dermed for plogen. Han er en sterk gud med svake sider, og denne psykologiske nyanseringen har gjort han til et populært emne i litteraturen, blant annet i Wole Soyinkas skuespill *Skogenes dans*, skrevet til Nigerias selvstendighetsfeiring i 1960
* Eshu er en kaosgud, en luring
* *Shango* er lynets og tordenens gud, en sterk gud, som beskytter fødende og nyfødte, med særlig omsorg for tvillinger
* *Sonponno* eller *Babalu Aye* bringer kopper og andre sykdommer over menneskene, som guds straff

## Menneskene og skjebnen

Jorubaene utøvet sin religion i flere ulike brorskap, eller kultiske sammenslutninger, kalt *egbe*. Disse besto av flere grader av innvielse. Enkelte av disse gruppene hadde også en samfunnsfunksjon, slik som *ogboni*-fellesskapet, som hadde en domstolslignende rolle. 

Gudsdyrkelsen foregår både daglig, ved husalteret, på gudens ukentlig dag med dyreoffer, og ved årlige festivaler. 

Religionen har et forholdsvis determinististisk uttrykk. Menneskenes liv er bestemt, og styrt av gudene. Alle mennesker har «sin personlige gud», sin *ori*, som styrer menneskenes valg.

Jorubareligionen uttrykkes i en lang rekke litterære sjangre med faste regler.

Denne forestillingen om at gudene eksisterer, uavhengig av menneskenes trosaktivitet, kan være en forklaring på at religionen kan leve side om side med islam og kristendom, og inngå i synkretistiske religioner i den nye verden. 

## Referanser


## Eksterne lenker
* Aye Akamara - Society for the Study of Ifá
Archibald Geikie

**Archibald Geikie** (født 28. desember 1835 i Edinburgh i Scotland, død 10. november 1924 i Haslemere i England) var en britisk geolog og bror av James Geikie.

Fra 1881 til 1901 var han sjef for Geological Survey and Museum i London, og han var en dominerende person i geologimiljøet på sin tid. Han gav ut mange avhandlinger og flere lærebøker i geologi, blant annet *Textbook of Geology,* som ble oversatt til norsk i 1889.

## Priser (utvalg)
* 1905 – Livingstonemedaljen
* 1896 – Royal Medal, andre pris
* 1895 – Wollastonmedaljen
* 1881 – Murchisonmedaljen

## Referanser
Baker Skateboards

** Baker Skateboards** er et skateboardmerke fra USA, som lager og selger egne skateboard. Det var Andrew Reynolds som startet Baker Skateboards.

Baker-teamet har skatere som Andrew Reynolds, Leo Romero, Kevin «Spanky» Long, Jim Greco, Erik Ellington, Terry Kennedy, Bryan Herman, Jeff Lenoce, og Braydon Szafransk.

## Eksterne lenker
*
Olodumare

**Olodumaré** eller **Ọlọrun** er den høyeste guden i jorubareligionen. Han omtales sjelden med spesifikke egenskaper, og er kanskje mer av et prinsipp, enn en handlende guddom. 

Han er oppstått fra *Ashe*, en guddomsgnist som fantes før verdens begynnelse. Olodumare tenkte fram *Nana Baruku*, et kvinnelig prinsipp som fødte *Mawa* og *Lissa*, som igjen var opphav til de øvrige gudene. 
## Litteratur
* *[[Yoruba (bok)|Yoruba, et vestafrikansk folks myter og dikt]]*. Utvalg og innledende essay av Helge Rønning; oversatt av Egil Halmøy. Bokklubben, 2007. (Verdens Hellige Skrifter; 41) ISBN 978-82-525-6005-3
Eshu

**Eshu** eller **Elegbara **(Legba, Exú) er en av gudene i jorubareligionen i Nigeria og Vest-Afrika, og i religioner påvirket av joruba, som f.eks. candomblé i Brasil. Han er en uforutsigbar og moralsk tvetydig gud, som steller i stand ugang, skaper ufred og som også noen ganger er den som iverksetter gudenes straff overfor menneskene. Han er en sterk og lur gud, med en kraftig seksualitet. 

Han har mange fellestrekk med andre luring-guder. Hos andre folkegruppe i Vest-Afrika kalles han Legba.

## Litteratur
* *[[Yoruba (bok)|Yoruba, et vestafrikansk folks myter og dikt]]*. Utvalg og innledende essay av Helge Rønning; oversatt av Egil Halmøy. Bokklubben, 2007. (Verdens Hellige Skrifter; 41) ISBN 978-82-525-6005-3
Ernst av Sachsen

**Ernst av Sachsen** (født 24. mars 1441 i Meissen, død 26. august 1486 i Colditz) var kurfyrste av Sachsen fra 1464 til 1486.

## Liv og virke
### Bakgrunn
Han var sønn av Frederik II av Sachsen og Margaretha. Ernst av Sachsen var gift med Elisabeth av Bayern. Ernsts etterkommere dannet den såkalte ernestinske linjen av Wettindynastiet.

Ved storebroren Fredriks død i 1451 ble Ernst førstearvtaker til kurfyrst av Sachsen.

I 1455 ble Ernst tatt til fange, sammen med broren Albert, av knekten Kunz von Kaufungen. Hendelsen er kjent i tysk historieskrivning som *prinserovet* («Prinzenraub», «Altenburger Prinzenraub»).

### Kurfyrste
I 1464 etterfulgte han sin far som kurfyrst av Sachsen. Han regjerte frem til 1485 sammen med broren Albrekt av Meissen og Thüringen.

Ernst forvaltet sine områder på forbilledlig måte etter middelalderens målestokk: I hans embedstid ble de wettinske landområder vesentlig større. Også byer som Dresden og Meissen blomstret under hans herredømme. Han klarte å sikre erkebispesetene Magdeburg og Mainz; for å oppnå det siste, reiste han i 1480 til Roma. Han annekterte Thüringen i 1482.

Men så tre år etter, (i 1485) delte han sitt område med Albrekt. I pakt med preliminærtraktaten i Leipzig fikk han et område rundt Wittenberg, områder i det sørlige Thüringen og dessuten Vogtland og deler av Pleissnerland. Han valgte Wittenberg som sin residensby. Han hadde omsorg for landets velferd og introduserte en konstitusjon. Ett år etter denne delingen døde kurfyrst Ernst i Colditz, 46 år gammel, som følge av fall fra hesten.

## Barn
*Christine av Sachsen – gift med kong Hans
* Fredrik III av Sachsen
* John av Sachsen (John den standhaftige)
* Margarete av Sachsen

## Referanser


## Eksterne lenker
* Kort biografi hos Runeberg
Hans J. Aarstad

**Hans Jørgensen Aarstad** (født 9. juli 1878 i Sokndal, død 19. januar 1954 samme sted) var en norsk landbruksskolelærer og politiker (V).

Han var sønn av gårdbruker og sparebankkasserer Jørgen Hansen Aarstad og hustru Marte Danielsdatter på Årstad i Sokndal. Han gikk Tveit landbruksskole i Nedstrand og Norges landbrukshøgskole på Ås. Aarstad var i alle år lærer ved Tveit landbruksskole, unntatt noen år på Stend, og avsluttet sitt yrkesliv som skolestyrer på Tveit 1933–1943.

Han var varamann til Stortinget fra Ryfylke krets i Stavanger amt (Rogaland) 1916–1918, møtte i noen uker for Rasmus Jakobsen Hidle, og var deretter innvalgt på Stortinget fra Rogaland fylke 1919–1933. Han satt for det meste i Stortingets finanskomité, i noen år også som formann, og var odelstingspresident 1925–1928. Han var landbruksminister i Johan Ludwig Mowinckels venstreregjering 1928–1931. Aarstad ble valgt til leder av Rogaland Venstre da Venstre sin fylkesorganisasjon i Rogaland ble etablert 5. januar 1921. Han var fylkesleder fram til 1924. Aarstad var også ordfører i Nedstrand fra 1938 til han ble avsatt av okkupasjonsstyret i 1940. Etter frigjøringen i mai 1945 ble han konstituert som ordfører, og satt ut året.

Han ble boende i Nedstrand, men døde på slektsgården i Sokndal etter et kort sykeleie, og ble bisatt ved krematoriet i Stavanger.

## Referanser


## Eksterne lenker
*
Kongedømmet Khotan

**Kongedømmet Khotan** var et buddhistisk kongedømme ved Silkeveien som eksisterte fra det første til det tiende århundre etter Kristus. Riket og dets hovedstad Khotan (Hotan), en oaseby, var langt vest i den nåværende Folkerepublikken Kina.

## Historie

Khotans aller eldste historie er ikke godt kjent; senere og buddhistisk pregede legender er uten historisk pålitelighet. Riket Khotan fremstod historisk rundt Kristi fødsel i kinesiske kilder. Der fortelles det at en khotansk sendeferd kom til keiser Wudis hoff. På denne tid var Khotan den fremherskende makt i deler av det det vestlige Tarimbekkenet. Deres kong Guangde (廣德, *Guǎngdé*) erobret i 61 e.Kr. til og med Jarkand. Men Khotan ble truet av de fremtrengende xiongnuene, og innhentet derfor i årene 73/74 hjelp fra den kinesiske general Ban Chao, som klarte å slå xiongnuene tilbake. Deretter fikk området en kinesisk stattholder. Kongeriket Khotan ble en slags vasall under Kina, og ble meget viktig som formidler mellom Øst og Vest ved sin plassering på Silkeveien. På 400-tallet sendte en sassanidisk hersker gaver til Kina via Khotan.  Det fortelles stadig vekk om khotanske sendemenn ved det kinesiske hoff. Kulturelt mottok Khotanriket impulser fra Iran, India og Kina. De kinesiske pilegrimsreisende Faxian (ca. 337-422), Songyun (ca. 520) og Xuanzang (603-664), som kom til Khotan, beskrev riket som velhavende og med mange buddhistiske klostre.

På 500-tallet ble riket vasall under heftalittene (de såkalt *hvite hunere*) og havnet etter at deres rike ble tilintetgjort (ca. 560) under göktyrkisk herredømme. I 648 stasjonerte Kina en garnison i Khotan, 670 falt riket under et langvarig tibetansk herredømme, bare av og til avbrutt av kortere kinesiske perioder. I 1006 ble Khotan tilslutt erobret av muslimene og det ble dets endelige undergang som selvstendig eller halvselvstendig rike.

## Kunst i kongeriket Khotan

Kongeriket Khotans kunst forente østlige og vestlige elementer. Kunsten er sterkt buddhistisk preget.

Arkitekturen er fremfor alt kjent ved rikets buddhistklostre. Rawak Vihara var en klosterby. Her hadde man en stupa som en gang vel var på 12 meters høyde. 

I klosteret ved Dandan Uilik var det mange malerier som var sterkt indisk preget.

## Litteratur
* B. A. Litvinsky (utg.): *History of civilizations of Central Asia, Volume III. The crossroads of civilizations: A.D. 250 to 750*. Paris 1996.
* Marianne Yaldız: *Archäologie und Kunstgeschichte Chinesisch-Zentralasiens (Xinjiang)*. Leiden 1987, særlig s. 182ff.
* Marylin M. Rhie: *Early Buddhist Art of China and Central Asia (Handbook of Oriental Studies / Handbuch der Orientalistik – Part 4: China, 12, Vol. 1) (Handbook of Oriental Studies/Handbuch Der Orientalistik)*. Brill Academic Publishers, ISBN 90-04-11201-4

## Eksterne lenker
* The Spread of Indian Art and Culture to Central Asia and China
Faxian

**Faxian** (forenklet kinesisk: 法显 ; tradisjonell kinesisk: 法顯 ; pinyin: *Fǎxiǎn*, eller romanisert eller *Fa-hsien*, *Fa-Hien*, født omkring 337 i Pingyang nær dagens Linfen i provinsen Shanxi i Kina, død 422) var en kinesisk buddhistisk munk. Han befant seg fra 399 til 412 på reise i India for å få fatt på buddhistiske religiøse håndskrifter og ta med seg disse tilbake til Kina.

Hans reise i India beskrives i det av ham selv nedtegnede verket *En journal over buddhistiske kongeriker, en beretning av den kinesiske munken Faxian fra hans reiser i India og på Ceylon på jakt etter buddhistiske rituelle bøker*. Ved hjemkomsten til Kina ankom Faxian til Laoshan i den nåværende provins Shandong, 30 km øst for byen Qingdao. Han fortsatte så til Shandongs daværende hovedstad, Qingzhou, der han ble i et år for å oversette og redigere de dokumenter han hadde anskaffet under sine reiser.

## Litteratur
* James Legge: *[http://etext.library.adelaide.edu.au/f/fa-hien/f15l/ A Record of Buddhistic Kingdoms: Being an account by the Chinese Monk Fa-Hien of his travels in India and Ceylon (A.D. 399-414) in search of the Buddhist Books of Discipline] *. Oxford, Clarendon Press, 1886. Reprint: New York, Paragon Book Reprint Corp. 1965. ISBN 0-486-21344-7
* Samuel Beal: *Si-Yu-Ki: Buddhist Records of the Western World, by Hiuen Tsiang*. 2 vols. Translated by Samuel Beal. London. 1884. Reprint: Delhi. Oriental Books Reprint Corporation. 1969. (Also contains a translation of Faxian's book on pp. xxiii-lxxxiii).
Jan Henrik Olstad

**Jan Henrik Olstad** (1914–2010) var en norsk historiker, statsarkivar, offiser og frimurer.

Jan Henrik Olstad ble født på Lillehammer hvor faren, Jan Olstad, var skoleinspektør. Han avla examen artium i 1933 ved Lillehammer off. høyere almenskole og tok deretter eksamen på befalsskole. Han hadde egentlig sett seg ut en karrière som forstmann, men valgte filologisk studium. Han ble cand. philol. i 1941 med hovedfag i historie. Da hadde han allerede i flere år arbeidet i Riksarkivet som arbeidshjelp og vikar. Han ble tilsatt som arkivar i Riksarkivet i 1941, og utnevnt til førstearkivar i 1947. Han tiltrådte som statsarkivar i Hamar i 1961, og ble der til han pensjonerte seg høsten 1983.

Jan H. Olstad tjenestegjorde som fenrik ved 6. Kompani av Nøytralitetsvaktbataljonen under de harde kampene med tyske invasjonsstyrker på Strandlykkja i april 1940. Han kom tidlig med i motstandsarbeid, og ble arrestert 26. august 1944. Han satt i Møllergata 19 til han 2. desember 1944 ble overført til Grini, og satt der til freden kom. Som offiser og historiker ble han oppnevnt som sekretær for den militære undersøkelseskommisjonen, nedsatt ved kgl. res. 25. januar 1946 for å se på «militære myndigheters forhold før og under felttoget i Norge i 1940». Han fratrådte kommisjonen i 1947 for å tiltre som førstearkivar i Riksarkivet. Sitt livsverk utførte han i norsk arkivvesen. Stort og uegennyttig arbeid utførte han også i norsk frimureri både som embetsmann og som historiker.

## Publikasjoner
Jan H. Olstad har publisert følgende:
* *Folketælling 1. februar 1801 ifl. Reskr. 28. November 1800: [registratur]*, (1942)
* *Med hjul over Mjøsa gjennom hundre år: D/S Skibladner 1856-1956* (1956)
* var mannen bak Utenriksdepartementets *How to trace your ancestors in Norway* (i 9 opplag 1954-1996, samlet opplag rundt 100 000)
* *Skibladner 1856-1981* (1981)
* *Det skjedde: en dagbok fra Hamar 1849-1949* (1989)
* *Mer lys: noen trekk fra frimureriets start, vekst og utbredelse i det indre østlandsområde* (1995)
* *Jan H. Olstad og Knut J. Tallhaug samtaler om bakgrunnen for opprettelsen av St. Johanneslogen St. Halvard i 1908*" (1998) 
* *Skibladner: Verdens eldste hjuldamper i drift* (1999)

## Eksterne lenker
* Rapport fra den militære undersøkelseskommisjon av 1946
Elisabeth av Bayern (1443–1484)

**Elisabeth av Bayern**, (**Elisabeth av Wittelsbach**) (født 2. februar 1443 i München, død 5. mars 1484 i Leipzig) var prinsesse av hertugdømmet Bayern-München og gjennom ekteskap med kurfyrste Ernst av Sachsen kurfyrstinne av Sachsen.

## Barn
*Christine av Sachsen – gift med kong Hans
* Fredrik III av Sachsen
* John av Sachsen (John den standhaftige)
* Margarete av Sachsen

## Referanser


## Eksterne lenker
* Oversikt over ekteskap og barn
Henning H. Bergsvåg

**Henning Havnerås Bergsvåg** (født 1974) er en norsk forfatter. 

## Bakgrunn og arbeid
Bergsvåg har tidligere jobbet som bibliotekar og i helsesektoren. Han var i flere år bosatt i London og Praha. Han studerte ved Skrivekunst-akademiet i Hordaland og Litterär Gestaltning ved Göteborgs universitet samt fagene kunsthistorie og litteraturvitenskap ved Universitetet i Bergen. I årene 2004-06 var han ansatt som forfatterkonsulent ved Bergen Offentlige Bibliotek. Han utførte da en intervjuserie av norske forfattere som også ble publisert i tidsskriftet Bok og Bibliotek og ukeavisen Morgenbladet. Henning H. Bergsvåg hadde i perioden 2007-2014 styreverv i Den norske Forfatterforening.

## Forfatterskap
Bergsvåg debuterte i 2000 med diktsamlingen *Newfoundland*, og har siden skrevet diktsamlingene *Nattarbeid* og *Nemesis*. Han arrangerte i 2000 og 2002 Bergen Poesifest sammen med kollega Tomas Espedal, en festival med hovedvekt på samtidige retninger i særdeleshet Sverige, Frankrike og USA. Han har siden 2014 ledet arrangementserien *Poesidigg*, som har hatt besøk av over hundre poeter fra inn- og utland. Et utvalg av Bergsvågs dikt har blitt oversatt til engelsk, tysk, fransk, nederlandsk, svensk, kinesisk, slovensk og spansk i ulike tidsskrift og til ulike festivaler. De siste årene har Bergsvåg også vært involvert i prosjekter i dansefeltet, blant annet som utøver i Forfatterbevegelsen av dansekunstner Marie Bergby Handeland, som mottok Kritikerprisen for dans 2018. I 2022 ble *Poesidigg* ved Bergsvåg tildelt hederprisen Wergelands åre av Norsk Forfattersentrum.

## Bibliografi
* *Trøst, en antologi*, 1999, Eget forlag.
* *Newfoundland*, 2000, Gyldendal.
* *Nattarbeid*, 2003, Gyldendal.
* *Nemesis*, 2007, Gyldendal.
* *Over elven Tweed*, 2010, Gyldendal.
* *Den engelske hagen*, 2013, Gyldendal.
* *Du er ikke her*, 2016, Gyldendal.
* *Dette er ikke et stille sted,* 2020, Gyldendal.

## Referanser


## Kilder
*  Henning H. Bergsvåg i ''Forfatterkatalogen'' hos Forfattersentrum

## Eksterne lenker
* 
*  Bergsvåg hos Gyldendal
Senatorvalget i Alabama 2010

**Senatorvalget i Alabama 2010** var et kongressvalg avholdt den 2. november 2010 i den amerikanske delstaten Alabama. Det stod mellom den sittende republikanske senatoren Richard Shelby og den demokratiske advokaten William G. Barnes. Den populære Shelby ledet med omtrent 25 prosentpoeng på meningsmålingene, samtidig som han hadde et langt større valgkampbudsjett enn Barnes. Shelby vant valget med i overkant av 65 % av stemmene.

## Primærvalgene
### Demokratenes primærvalg

### Republikanernes primærvalg

## Valget

## Referanser


## Eksterne lenker
* Richard Shelbus valgkamside
* William G. Barnes' valgkampside